CELEX: 32014D0332
Language: lv
Date: 2014-06-04 00:00:00
Title: 2014/332/ES: Komisijas Īstenošanas lēmums ( 2014. gada 4. jūnijs ), ar ko groza Lēmumu 92/260/EEK, 93/197/EEK un 2004/211/EK pielikumus attiecībā uz dzīvnieku veselības nosacījumiem un veterināro sertifikāciju reģistrētu zirgu importam no atsevišķām Indijas teritorijas daļām (izziņots ar dokumenta numuru C(2014) 3582)  Dokuments attiecas uz EEZ

6.6.2014   
            
            
               LV
            
            
               Eiropas Savienības Oficiālais Vēstnesis
            
            
               L 167/52
            
         KOMISIJAS ĪSTENOŠANAS LĒMUMS
   (2014. gada 4. jūnijs),
   ar ko groza Lēmumu 92/260/EEK, 93/197/EEK un 2004/211/EK pielikumus attiecībā uz dzīvnieku veselības nosacījumiem un veterināro sertifikāciju reģistrētu zirgu importam no atsevišķām Indijas teritorijas daļām
   
      
         (izziņots ar dokumenta numuru C(2014) 3582)
      
   
   (Dokuments attiecas uz EEZ)
   
      (2014/332/ES)
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1992. gada 13. jūlija Direktīvu 92/65/EEK, ar ko paredz dzīvnieku veselības prasības attiecībā uz tādu dzīvnieku, spermas, olšūnu un embriju tirdzniecību un importu Kopienā, uz kuriem neattiecas dzīvnieku veselības prasības, kas paredzētas īpašos Kopienas noteikumos, kuri minēti Direktīvas 90/425/EEK (1) A(I) pielikumā, un jo īpaši tās 17. panta 3. punkta a) apakšpunktu,
   ņemot vērā Padomes 2009. gada 30. novembra Direktīvu 2009/156/EK par dzīvnieku veselības prasībām attiecībā uz zirgu dzimtas dzīvnieku pārvadāšanu un importu no trešām valstīm (2) un jo īpaši tās 12. panta 1. un 4. punktu, 15. panta a) punktu, 16. panta 2. punktu, 19. panta ievadteikumu un 19. panta a) un b) punktu,
   tā kā:
   
               (1)
            
            
               Direktīvā 2009/156/EK noteikti dzīvnieku veselības nosacījumi dzīvu zirgu dzimtas dzīvnieku importam Savienībā. Tajā noteikts, ka zirgu dzimtas dzīvnieku imports Savienībā ir atļauts tikai no tām trešām valstīm, kuras atbilst konkrētām dzīvnieku veselības prasībām.
            
         
               (2)
            
            
               Komisijas Lēmums 92/260/EEK (3) nosaka dzīvnieku veselības nosacījumus un veterinārās sertifikācijas prasības reģistrētu zirgu pagaidu ievešanai Savienībā uz laikposmu līdz 90 dienām no trešām valstīm, kas iekļautas īpašās sanitārajās grupās, kā izklāstīts I pielikumā. Minētā lēmuma II pielikumā ir noteikti veterināro sertifikātu paraugi dzīvniekiem, kas tiek importēti no attiecīgajā sanitārajā grupā iekļautām trešām valstīm.
            
         
               (3)
            
            
               Komisijas Lēmums 93/197/EEK (4) paredz dzīvnieku veselības nosacījumus un veterinārās sertifikācijas prasības reģistrētu zirgu dzimtas dzīvnieku un vaislai un gaļas ieguvei paredzētu zirgu dzimtas dzīvnieku importam Savienībā no trešām valstīm, kas iekļautas īpašās sanitārajās grupās, kā izklāstīts I pielikumā. Minētajā pielikumā ir arī norādīta, kuru zirgu dzimtas dzīvnieku kategoriju atļauts importēt no konkrētas valsts. Minētā lēmuma II pielikumā ir noteikti veterināro sertifikātu paraugi, kas pievienojami dzīvniekiem, kurus importē no attiecīgajā sanitārajā grupā iekļautām trešām valstīm.
            
         
               (4)
            
            
               Ar Komisijas Lēmumu 2004/211/EK (5) ir izveidots saraksts, kurā minētas tādas trešās valstis un ar tām saistīto teritoriju daļas, uz kurām attiecas reģionalizācija, no kurām dalībvalstis atļauj importēt zirgu dzimtas dzīvniekus un to spermu, olšūnas un embrijus, un norādīti citi nosacījumi, kas piemērojami šādam importam. Šis saraksts ir iekļauts minētā lēmuma I pielikumā.
            
         
               (5)
            
            
               Ņemot vērā pieejamo informāciju, saskaņā ar Savienības tiesību aktiem Indija ir brīva no Āfrikas zirgu mēra, un pēdējais Āfrikas zirgu mēra gadījums tur tika reģistrēts 1963. gadā. Indija divus gadus ir arī brīva no Venecuēlas zirgu encefalomielīta, kas nekad nav ticis reģistrēts šajā trešā valstī. Tomēr Indijas teritorijas daļās konstatēti saslimšanas gadījumi ar zirgu ļaunajiem ienāšiem, un trūkst informācijas par saslimstību ar vaislas sērgu.
            
         
               (6)
            
            
               Ņemot vērā epidemioloģisko situāciju Indijā saistībā ar zirgu dzimtas dzīvniekiem lipīgām slimībām, šī trešā valsts attiecīgi jāiedala C sanitārajā grupā, kas noteikta attiecīgi Lēmuma 92/260/EEK un 93/197/EEK I pielikumā.
            
         
               (7)
            
            
               Tā kā reģistrētiem zirgiem risks inficēties ar ļaunajiem ienāšiem ir mazāks, ir lietderīgi no zirgu dzimtas dzīvniekiem Savienībā atļaut ievest tikai reģistrētus zirgus un pieprasīt, lai šiem saskaņā ar Lēmumu 92/260/EEK vai 93/197/EEK Savienībā ievestajiem reģistrētajiem zirgiem tiktu veikti ļauno ienāšu un vaislas sērgas testi. Tādēļ šo lēmumu attiecīgajos II pielikumos noteiktajā dzīvnieku veselības sertifikātā “C” būtu jānosaka no Indijas ievestajiem reģistrētajiem zirgiem veicamie testi.
            
         
               (8)
            
            
               Tādēļ būtu attiecīgi jāgroza Lēmuma 92/260/EEK un Lēmuma 93/197/EEK I un II pielikums.
            
         
               (9)
            
            
               2013. gada 31. decembra vēstulē Indija informēja Komisiju par zirgu dzimtas dzīvnieku slimību neskartas zonas izveidi Indijas armijas veterinārijas un apkopes korpusa (RVC) centrā Merathas armijas bāzē, Merathas apgabalā Merathas administratīvajā iecirknī, Utarpradēšas štatā un iesniedza nepieciešamās garantijas saskaņā ar Direktīvas 2009/156/EK 12. pantu.
            
         
               (10)
            
            
               Kamēr nav saņemti Komisijas revīzijas rezultāti un, ņemot vērā to, ka Indija 2014. gada augustā vēlas piedalīties Starptautiskās Jātnieku federācijas (FEI) rīkotajās Pasaules jāšanas spēlēs Normandijā, Francijā, zirgu dzimtas dzīvnieku slimību neskartā zona Indijā būtu jāapstiprina uz pagaidu laiku līdz 2014. gada oktobrim.
            
         
               (11)
            
            
               Šajā reģionalizācijā būtu jāietver arī transportēšanas ceļi reģistrēto zirgu nogādāšanai no zirgu dzimtas dzīvnieku slimību neskartās zonas uz tuvāko starptautisko lidostu, kuras standarta darba procedūras un bioloģiskās drošības pasākumus Indija ir iesniegusi.
            
         
               (12)
            
            
               Tādēļ būtu attiecīgi jāgroza Lēmuma 2004/211/EK I pielikums.
            
         
               (13)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 92/260/EEK I un II pielikumu groza saskaņā ar šā lēmuma I pielikumu.
   2. pants
   Lēmuma 93/197/EEK I un II pielikumu groza saskaņā ar šā lēmuma II pielikumu.
   3. pants
   Lēmuma 2004/211/EK I pielikumu groza saskaņā ar šā lēmuma III pielikumu.
   4. pants
   Šis lēmums ir adresēts dalībvalstīm.
   
      Briselē, 2014. gada 4. jūnijā
      
         
            Komisijas vārdā –
         
         
            Komisijas loceklis
         
         Tonio BORG
      
   
   
      (1)  OV L 268, 14.9.1992., 54. lpp.
   
   
      (2)  OV L 192, 23.7.2010., 1. lpp.
   
   
      (3)  Komisijas 1992. gada 10. aprīļa Lēmums 92/260/EEK par dzīvnieku veselības nosacījumiem un veterināro sertifikāciju saistībā ar reģistrētu zirgu pagaidu ievešanu (OV L 130, 15.5.1992., 67. lpp.).
   
      (4)  Komisijas 1993. gada 5. februāra Lēmums 93/197/EEK par dzīvnieku veselības nosacījumiem un veterināro sertifikāciju reģistrētu, kā arī vaislai un gaļas ieguvei paredzētu zirgu dzimtas dzīvnieku importam (OV L 86, 6.4.1993., 16. lpp.).
   
      (5)  Komisijas 2004. gada 6. janvāra Lēmums 2004/211/EK, kurā izstrādāts to trešo valstu un ar tām saistīto teritoriju daļu saraksts, no kurām dalībvalstis atļauj ievest dzīvus zirgu dzimtas dzīvniekus un to spermu, olšūnas un embrijus, un ar ko groza Lēmumus 93/195/EEK un 94/63/EK (OV L 73, 11.3.2004., 1. lpp.).
   
      I PIELIKUMS
      Lēmuma 92/260/EEK I un II pielikumu groza šādi:
      
                  1)
               
               
                  I pielikumā sanitārās grupas C trešo valstu sarakstu aizstāj ar šādu:
                  “Sanitārā grupa C (1)
                  Amerikas Savienotās Valstis (US), Honkonga (HK), Indija (3) (IN), Japāna (JP), Kanāda (CA), Korejas Republika (KR), Ķīna (3) (CN), Makao (MO), Malaizija (pussala) (MY), Singapūra (SG), Taizeme (TH)”;
               
            
                  2)
               
               
                  II pielikumā dzīvnieku veselības sertifikāta “C” III iedaļas l. punktu aizstāj ar šādu:
                  
                              “l)
                           
                           
                              ja zirgu ieved no Indijas (1) (3), Ķīnas (1) (3) vai Taizemes (3), tas ir pārbaudīts, veicot zirgu ļauno ienāšu un vaislas sērgas komplementa saistīšanas reakciju seruma atšķaidījumā 1:10 asins paraugā, kas ņemts … (4) (5), proti, 10 dienu laikā pirms nosūtīšanas, un iegūts negatīvs rezultāts;”.
                           
                        
            
   
      II PIELIKUMS
      Lēmuma 93/197/EEK I un II pielikumu groza šādi:
      
                  1)
               
               
                  I pielikumā sanitārās grupas C trešo valstu sarakstu aizstāj ar šādu:
                  “Sanitārā grupa C (1)
                  Amerikas Savienotās Valstis (US), Honkonga (3) (HK), Indija (2) (3) (IN), Japāna (3) (JP), Kanāda (CA), Korejas Republika (3) (KR), Ķīna (2) (3) (CN), Makao (3) (MO), Malaizija (pussala) (3) (MY), Singapūra (3) (SG), Taizeme (3) (TH)”;
               
            
                  2)
               
               
                  II pielikumā dzīvnieku veselības sertifikāta “C” III iedaļas m) punktu aizstāj ar šādu:
                  
                              “m)
                           
                           
                              ja zirgu ieved no Indijas (1) (3), Ķīnas (1) (3) vai Taizemes (3), tas ir pārbaudīts, veicot zirgu ļauno ienāšu un vaislas sērgas komplementa saistīšanas reakciju seruma atšķaidījumā 1:10 asins paraugā, kas ņemts … (4), proti, 10 dienu laikā pirms nosūtīšanas, un iegūts negatīvs rezultāts;”.
                           
                        
            
   
      III PIELIKUMS
      Lēmuma 2004/211/EK I pielikumu groza šādi:
      
                  1)
               
               
                  iekļauj šādu rindu, ņemot vērā valsts ISO kodu:
                  
                              “IN
                           
                           
                              Indija
                           
                           
                              IN-0
                           
                           
                              Visa valsts
                           
                           
                              C
                           
                           
                              –
                           
                           
                              –
                           
                           
                              –
                           
                           
                              –
                           
                           
                              –
                           
                           
                              –
                           
                           
                              –
                           
                           
                              –
                           
                           
                              –
                           
                           
                               
                           
                        
                              IN-1
                           
                           
                              Zirgu dzimtas dzīvnieku slimību neskartā zona Indijas armijas veterinārijas un apkopes korpusa (RVC) centrā Merathas armijas bāzē, Merathas apgabalā, Merathas administratīvajā iecirknī, Utarpradēšas štatā, tajā skaitā ceļa posms no Ņūdeli lidostas un uz to
                              (papildu informācijai skatīt 6. aili)
                           
                           
                              C
                           
                           
                              X
                           
                           
                              –
                           
                           
                              X
                           
                           
                              –
                           
                           
                              –
                           
                           
                              –
                           
                           
                              –
                           
                           
                              –
                           
                           
                              –
                           
                           
                              Spēkā līdz 2014. gada 31. oktobrim”
                           
                        
            
                  2)
               
               
                  pievieno šādu 6. aili:
                  
                              “6. aile:
                           
                           
                               
                           
                        
                              IN
                           
                           
                              Indija
                           
                           
                              IN-1
                           
                           
                              Zirgu dzimtas dzīvnieku slimību neskartā zona Indijas armijas veterinārijas un apkopes korpusa (RVC) centrā Merathas armijas bāzē, Merathas apgabalā, Merathas administratīvajā iecirknī, Utarpradēšas štatā (dislocēts 29.028893, 77.731018 vai + 29° 01′ 44,01″, + 77° 43′ 51,66″), ko ieskauj 10 km uzraudzības zona ar piekļuvi Indiras Gandijas starptautiskajai lidostai Ņūdeli pa maršrutu Rūrkī, Mavānas un Deli ceļi, valsts autoceļš Nr. 58, Hāpuras ceļš (57), Grand Trunk Road, Dharampuras ceļš, Austrumu pievedceļš, Yudhister tilts, Lala Hardev Sahai iela, Mahatma ceļš, Vandemataram iela, valsts autoceļš Nr. 8, lidostas autoceļš, Ullan Batar iela.”